Document ID: 32006D0032

KOMISIJAS LĒMUMS
(2006. gada 16. janvāris),
ar ko pielāgo korekcijas koeficientus, kurus no 2005. gada 1. februāra, 1. marta, 1. aprīļa, 1. maija un 1. jūnija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam, kā arī atalgojumam atsevišķiem ierēdņiem, kuri paliek amatā desmit jaunajās dalībvalstīs ne ilgāk par piecpadsmit mēnešiem pēc to pievienošanās ES (desmit jauno dalībvalstu Pievienošanās līguma 33. panta 4. punkts)
(2006/32/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikta ar Padomes Regulu (EEK, Euratom, EOTK) Nr. 259/68 (1), un jo īpaši X pielikuma 13. panta otro daļu,
ņemot vērā desmit jauno dalībvalstu Pievienošanās līgumu, un jo īpaši tā 33. panta 4. punktu,
tā kā:
(1)
Piemērojot Civildienesta noteikumu X pielikuma 13. panta pirmo daļu, Padomes Regulā (EK, Euratom) Nr. 257/2005 (2) no 2004. gada 1. jūlija ir noteikti korekcijas koeficienti atalgojumam, ko izmaksā darba vietas valsts valūtā Eiropas Kopienu ierēdņiem, pagaidu darbiniekiem un līgumdarbiniekiem, kuri strādā trešās valstīs, kā arī atalgojumam atsevišķiem ierēdņiem, kas paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc to pievienošanās ES.
(2)
Saskaņā ar Civildienesta noteikumu X pielikuma 13. panta otro daļu no 2005. gada 1. februāra, 1. marta, 1. aprīļa, 1. maija un 1. jūnija daži korekcijas koeficienti ir jāpielāgo tajos gadījumos, kad pēc Komisijas rīcībā esošajiem statistikas datiem dzīves dārdzības izmaiņas, ko aprēķina pēc attiecīga korekcijas koeficienta un valūtas maiņas kursa, dažās trešās valstīs ir izrādījušās par 5 % lielākas nekā iepriekšējā koeficientu noteikšanas vai pielāgošanas reizē,
IR NOLĒMUSI ŠĀDI.
Vienīgais pants
Korekcijas koeficienti, ko no 2005. gada 1. februāra, 1. marta, 1. aprīļa, 1. maija un 1. jūnija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku darba vietas valsts valūtā izmaksātam atalgojumam, kā arī atalgojumam atsevišķām amatpersonām, kas paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc to pievienošanās ES, tiek pielāgoti tā, kā tas norādīts pielikumā.
Atalgojuma aprēķināšanā izmantotos valūtas maiņas kursus nosaka saskaņā ar Finanšu regulas īstenošanas noteikumiem, un tie atbilst valūtas maiņas kursam, kas bijis spēkā šā panta pirmajā daļā minētajā datumā.
Briselē, 2006. gada 16. janvārī

Labels: 10
9
5
15